**भारत सरकार**

**रक्षा मंत्रालय**

**रक्षा विभाग**

**राज्‍य सभा**

**अतारांकित प्रश्‍न संख्‍या 3856**

**02 अप्रैल, 2018 को उत्‍तर के लिए**

**चीन में बनी स्टील बुलेट (गोलियॉ)**

**3856. श्रीमती सम्पतिया उइकेः**

क्‍या रक्षा मंत्री यह बताने की कृपा करेंगे कि :

1. क्या यह सच है कि चीन में निर्मित स्टील बुलेट (गोली) हमारे सैनिकों को दी गई बुलेट प्रूफ जैकेट को भेद देती है;
2. यदि हां, तो हमारे कितने जवान इस स्टील बुलेट से अभी तक शहीद हुए हैं;
3. क्या यह भी सच है कि भाभा परमाणु अनुसंधान केन्द्र द्वारा विकसित ‘भाभा कवच’ नामक बुलेट प्रूफ जैकेट भारतीय जवानों को चीन निर्मित स्टील बुलेट से बचा सकता है; और
4. यदि हां, तो तत्संबंधी ब्यौरा क्या है ?

**उत्‍तर**

**रक्षा मंत्रालय में राज्य मंत्री (डॉ. सुभाष भामरे)**

(क) और (ख): सरकार को इस संबंध में कोई रिपोर्ट प्राप्त नहीं हुई है ।

(ग) और (घ): भारतीय सेना के पास सेवा में ‘भाभा कवच’ नामक कोई बुलेट प्रूफ जैकेट (बीपीजे) नहीं है । तथापि, भारतीय सेना के नवीनतम जनरल स्टाफ गुणवत्ता आवश्यकताओं (जीएसक्यूआर) पर आधारित रक्षा सामग्री और स्टोर्स अनुसंधान एवं विकास स्थापना (डीएमएसआरडीई), कानपुर ने एक मॉड्युलर बीपीजे का विकास किया है जिसमें उपयुक्त संरूपण सहित सुरक्षा के विभिन्न स्तर हैं और सरकार इन बीपीजे की अधिप्राप्ति खरीदो (भारतीय) के अंतर्गत कर रही है ।

\*\*\*\*